અયોધ્યામાં વિવાદાસ્પદ જમીન અંગેના ખટલામાં સુપ્રીમ કોર્ટમાં ચાલી રહેલી સુનાવણીમાં વિલંબ થઈ રહ્યો હોવાના આરોપો મધ્યે રામમંદિર નિર્માણ માટે ચોતરફી દબાણનો સામનો કરી રહેલી મોદી સરકારે મંગળવારે વચલો માર્ગ શોધવાનો પ્રયાસ કરતાં રામજન્મભૂમિ-બાબરીમસ્જિદની વિવાદાસ્પદ 2.77 એકર જમીનની આસપાસની સરકાર દ્વારા સંપાદિત કરાયેલી 67 એકર જમીન અસલ માલિકોને પરત કરી દેવાની પરવાનગી માગતી પિટિશન સુપ્રીમ કોર્ટમાં દાખલ કરી હતી.